
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2010 M. LIEPOS 29 D. SPRENDIMO NR.T-243  DALINIO PAKEITIMO IR PAPILDYMO
2010 m. rugsėjo 23  d. Nr.T-279
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049, 2008, Nr.113-4290) 18 str. 1 d., n u s p r e n d ž i a:
1. Iš dalies pakeisti rajono savivaldybės tarybos 2010 m. liepos 29 d. sprendimą Nr.T-243 „Dėl komunalinių atliekų tvarkymo tarifų tvirtinimo“,  1. 2. punktą išdėstant nauja redakcija:

 „1.2. komunalinių atliekų tvarkymo tarifą kitiems juridiniams, viešiesiems juridiniams, fiziniams  asmenims besiverčiantiems ūkine komercine veikla, ūkininkų ūkiams be pridėtinės vertės mokesčio – 64,33 Lt/m3“;

2. papildyti rajono savivaldybės tarybos 2010 m. liepos 29 d. sprendimą Nr.T-243 „Dėl komunalinių atliekų tvarkymo tarifų tvirtinimo“ 2 ir 3  punktais:

„2. Nustatyti, kad negyvenamosios ir/ar gyvenamosios paskirties pastatų savininkai, valdytojai ar naudotojai mokesčius už komunalines atliekas mokės pagal sudarytas Komunalinių atliekų tvarkymo sutartis arba  patvirtintą rinkliavą tik tuo atveju, kai paslaugos teikėjas yra įvykdęs rajono savivaldybės Atliekų tvarkymo taisyklių 4, 5 punktų reikalavimus ir konteinerius pastatęs atliekų turėtojo valdoje arba kitoje bendro naudojimo vietoje, ne toliau kaip 500 m nuo namų valdos, suderinus su atliekų turėtoju.

3. Fiziniams ir juridiniams asmenims nesudarius raštu sutarčių arba atsisakius raštu jas sudaryti, taikoma rinkliava“.
4. Iš dalies pakeisti rajono savivaldybės tarybos 2010 m. liepos 29 d. sprendimą Nr.T-243 „Dėl komunalinių atliekų tvarkymo tarifų tvirtinimo“, 2 punktą laikant 4, o 3 punktą − 5 punktais.

